**ZMLUVA O DIELO**

**uzavretá podľa ust. § 536 a násl. Obchodného zákonníka**

**Číslo zmluvy objednávateľa:**

**Čl. I. ZMLUVNÉ STRANY**

**Objednávateľ: P M R, s.r.o.**

Sídlo : Čsl. armády 3/10223, 036 01 Martin

Zástupca vo veciach zmluvných: Ing. Milan Malák, Ing. Ján Bugan

IČO: 36 385 361

DIČ: 2020120003

Bankové spojenie: Tatra banka, a.s.

Číslo účtu: SK94 1100 0000 0026 2637 0424

Registrácia: Obchodný register OS Žilina, odd. Sro, vložka č. 11576/L

(ďalej len „objednávateľ“)

**Zhotoviteľ:**

Obchodné meno: *(vyplní uchádzač)*

Sídlo:

Zastúpený:

Oprávnený rokovať:

vo veciach zmluvných:

vo veciach technických:

IČO:

DIČ:

IČ DPH:

Tel. :

e-mail

Bankové spojenie:

Číslo účtu:

IBAN:

|  |  |
| --- | --- |
| Právna forma:Registrácia: |  |
|  |  |

(ďalej len „zhotoviteľ“)

**Čl. II. PREDMET ZMLUVY**

Zhotoviteľ sa zaväzuje za podmienok dohodnutých v tejto zmluve zhotoviť a objednávateľovi odovzdať dielo:

**„Zníženie energetickej náročnosti priemyselnej budovy s.č. 10120 spoločnosti P M R, s.r.o., Martin“** v rámci projektu „Zníženie energetickej náročnosti priemyselnej budovy spoločnosti P M R, s.r.o.“.

1. Rozsah diela, jeho kvalita a konštrukčné riešenie je určené:
* Popisom stavebných prác a činností pri realizácii diela v súťažných podkladoch predložených objednávateľom ako podklad pre spracovanie cenovej ponuky do súťaže o uzavretie tejto zmluvy o dielo.
* Projektovou dokumentáciou
* Špecifikáciami a množstvami stavebných prác uvedenými v rozpočte v časti „STAVEBNÉ ÚPRAVY – 01 - ZATEPLENIE FASÁDY , 02 - VÝMENA FASÁDNYCH OTVOROVÝCH VÝPLNÍ – OKNÁ, DVERE, BRÁNY, 03 - VÝMENA FASÁDNYCH OTVOROVÝCH VÝPLNÍ – SVETLÍKY, 04 - REKONŚTRUKCIA STREŠNÉHO PLÁŠŤA, 05 – ELEKTROINŠTALÁCIA - OSVETLENIE“, ktorý je prílohou č.1 tejto zmluvy.
1. Zhotoviteľ vyhlasuje, že mu je známy rozsah prác a výkonov vyžadovaných touto zmluvou o dielo a  že sú mu známe všetky podstatné okolnosti na riadne a včasné vykonanie diela.
2. Súčasťou záväzku zhotoviteľa je aj vykonanie predpísaných skúšok kvality a funkčnosti diela a odovzdanie dokladov o zhotovení diela (atesty, certifikáty, potvrdenia o zhode, projekt skutočného vyhotovenia, revízne správy elektroinštalácie a bleskozvodov) potrebných ku kolaudačnému konaniu diela.
3. Zhotoviteľ zhotoví dielo na vlastný náklad a nebezpečenstvo, s odbornou starostlivosťou, v súlade s podmienkami právoplatného stavebného povolenia, v súlade s platnými právnymi predpismi a záväznými technickými normami (STN a EN).
4. Veci pre zhotovenie diela, včítane subdodávok zabezpečuje zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzatvorených so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo , že zhotovované dielo alebo akákoľvek jeho časť je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto zmluvy o dielo.
5. Zhotoviteľ sa zaväzuje odovzdať dielo naraz po dokončení.
6. Objednávateľ sa zaväzuje riadne dokončené dielo prevziať, zaplatiť zhotoviteľovi zmluvnú cenu diela, spôsobom dohodnutým v tejto zmluve a poskytnúť zhotoviteľovi spolupôsobenie potrebné pre plnenie záväzkov podľa tejto zmluvy.
7. Zmeny rozsahu, kvality, technických parametrov diela je možné vykonať len po vzájomnej písomnej dohode zmluvných strán. Súčasne s dohodou o zmene diela bude dohodnutá zmena ceny diela (opodstatnené naviac práce alebo menej práce), v odôvodnených prípadoch aj úprava termínov plnenia.
8. Zhotoviteľ sa zaväzuje dodržiavať pri realizácii diela všetky podmienky uvedené v stavebnom povolení a vo vyjadreniach dotknutých orgánov.

**Čl. III. ČAS A MIESTO PLNENIA**

1. Zhotoviteľ sa zaväzuje zhotoviť dielo v lehote **10 mesiacov** odo dňa odovzdania a prevzatia staveniska. Zhotoviteľ sa zaväzuje, že bude predmet zmluvy pre Objednávateľa vykonávať v súlade s časovým harmonogramom postupu prác vzájomne odsúhlaseným oboma zmluvnými stranami. Zhotoviteľ v tejto súvislosti predloží Objednávateľovi pred podpisom zmluvy návrh časového harmonogramu postupu prác. Harmonogram odsúhlasený oboma zmluvnými stranami sa stane neoddeliteľnou súčasťou tejto zmluvy.
2. O odovzdaní a prevzatí staveniska zmluvné strany podpíšu odovzdávací protokol.

Zhotoviteľ zaháji stavebné práce v termíne : **dňom odovzdania a prevzatia staveniska**

Zhotoviteľ vyprázdni stavenisko do termínu : **do 7 dní od odovzdania hotového diela**

Objednávateľ sa zaväzuje odovzdať stavenisko: **do 15 dní od účinnosti zmluvy**

1. Objednávateľ nie je povinný zhotoviteľa na dodržanie vyššie uvedených termínov upozorňovať. Nedodržaním dielčieho, prípadne konečného termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
2. Objednávateľ sa zaväzuje k začatiu realizácie stavby odovzdať zhotoviteľovi 2 paré vytlačenej projektovej dokumentácie, projekt na CD nosiči, stavenisko spôsobilé pre bezodkladné začatie a plynulé pokračovanie výstavby (podľa vopred dohodnutého časového harmonogramu postupu prác – vzájomne odsúhlaseného zmluvnými stranami), právoplatné stavebné povolenie, a kópie vyjadrení správcov sieti a organizácii účastných stavebného konania.
3. Zhotoviteľ umožní vo výnimočných prípadoch vstup a prechod staveniskom vozidlám hasičského zboru a rýchlej záchrannej pomoci.
4. Kompletným dokončením celého diela je stav, kedy došlo k odovzdaniu a prevzatiu diela bez závad a nedokončených prác, t.j. až po podpísaní protokolu o odovzdaní a prevzatí diela zmluvnými stranami.
5. Miesto plnenia: **Martin, Čsl. armády 3/10120**

**Čl. IV. CENA**

1. Zhotoviteľ vykoná všetky práce a dodávky potrebné pre realizáciu celého diela v rozsahu určenom pri uzavretí tejto zmluvy na svoje náklady a nebezpečenstvo, vrátane odstránenia všetkých vád a nedorobkov, za celkovú dohodnutú pevnú cenu:

 **Cena celkom bez DPH:** (vyplní uchádzač)**EUR**

 slovom:

 **DPH:** (vyplní uchádzač)**EUR**

slovom:

 **Cena celkom s DPH:** (vyplní uchádzač)**EUR**

slovom:

 Cena je stanovená dohodou zmluvných strán v súlade so zákonom č. 18/1996 Z.z. o cenách v platnom znení.

2. Akékoľvek zmeny diela v dôsledku nadpráce, poprípade zmeny predmetu zmluvy musia byť písomne odsúhlasené oboma zmluvnými stranami. Prípadné dodatočne zistené dielčie chyby, prípadné omyly zhotoviteľa v kalkulácii ceny diela nedávajú zhotoviteľovi právo na zmenu dohodnutej pevnej ceny.

3. Pre oceňovanie zmien diela, naviac prác, rozdielov rozsahu diela vyvolaných požiadavkou objednávateľa a pre zmenu diela na základe dodatku k zmluve sa použijú jednotkové ceny z naceneného výkazu výmer (príloha ZoD). Pokiaľ takáto jednotková cena nie je vo výkaze výmer uvedená, určí sa cena týchto prác dohodou

4. V dohodnutej pevnej cene za dielo sú obsiahnuté všetky výkony a vedľajšie výkony, ktoré sú potrebné pre úplné a riadne dokončenie diela. K výkonom zhotoviteľa hradených dojednanou celkovou pevnou cenou v čl. IV odst. 1 tejto zmluvy patria najmä:

* Prípravné práce, revízie elektroinštalácie, výškové a smerové vytýčenie stavby geodetom zhotoviteľa, zabezpečenie nevyhnutné na zaistenie bezpečnosti a ochrany zdravia na stavenisku a v jeho bezprostrednej blízkosti, zriadenie zariadenia staveniska vrátane oplotenia, hygienického vybavenia a prípojok vody, elektrickej energie, odborné skúšky, revízie a prehliadky zariadení, ktoré sú nutné k uskutočneniu vlastného výkonu zhotoviteľa.
* Označenie stavby podľa platných predpisov.
* Udržiavanie nevyhnutných príjazdových komunikácii, čistene priľahlých verejných komunikácii a priestorov znečistených výstavbou.
* Zabezpečenie stráženia a osvetlenie staveniska počas realizácie diela
* odvoz a likvidácia vyťaženej zeminy, skladovanie stavebného materiálu a náklady s tým súvisiace
* Odstránenie a likvidácia všetkých odpadových materiálov a stavebnej sute na skládkach na tento účel určených, vrátane doloženia dokladov o ich uložení, ako aj náklady na odstránenie zariadenia staveniska, vyčistenie stavebných objektov a staveniska.
* Náklady spojené s prácou koordinátora BOZ a koordinátora dokumentácie BOZ PO vrátane vypracovania plánu bezpečnosti a ochrany zdravia pri práci v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavka na stavenisko v platnom znení.
* Zhotoviteľ vo svojom mene a na vlastné náklady zabezpečí vytýčenie inžinierskych sieti nachádzajúcich sa na stavenisku v súlade s vyjadreniami správcov sieti (pokiaľ si to charakter prác vyžaduje).
* Po ukončení diela uviesť stavenisko do pôvodného stavu.

**Čl. V. PLATOBNÉ PODMIENKY**

1. Práce budú fakturované na základe vopred odsúhlasených súpisov  skutočne vykonaných prác stavebným dozorom objednávateľa. Súpisy prác musia obsahovať: merné jednotky, celkové množstvo v zmysle tejto Zmluvy, fakturované množstvo, zostávajúce množstvo, jednotkovú cenu a cenu spolu bez DPH  v súlade s objektovou skladbou a skladbou výkazu výmer, uvedenou v projektovej dokumentácii. Súpis bude odsúhlasený až po predložení protokolov o kvalite zabudovaných materiálov (najmä prostredníctvom skúšok, certifikátov, vyhlásenie o zhode, resp. výsledky kontrolných skúšok v zmysle skúšobného plánu) – ak relevantné. Prílohou jednotlivých faktúr bude fotodokumentácia o priebehu stavebných úprav (na CD).
2. V rámci zhotovenia diela **„Zníženie energetickej náročnosti priemyselnej budovy s.č. 10120 spoločnosti P M R, s.r.o., Martin“** je určený nasledovný harmonogram :

**I. etapa**

05 – ELEKTROINŠTALÁCIA – OSVETLENIE,

02 - VÝMENA FASÁDNYCH OTVOROVÝCH VÝPLNÍ – OKNÁ, DVERE, BRÁNY,

Termín zhotovenia do : 30 dní od dátumu odovzdania staveniska

**II. etapa**

03 - VÝMENA FASÁDNYCH OTVOROVÝCH VÝPLNÍ – SVETLÍKY,

04 - REKONŚTRUKCIA STREŠNÉHO PLÁŠŤA,

Termín zhotovenia do : 8 mesiacov od dátumu odovzdania staveniska

**III. etapa**

01 - ZATEPLENIE FASÁDY,

Termín zhotovenia do : 10 mesiacov od dátumu odovzdania staveniska

Po realizácii I. , II. etapy, zhotoviteľ vystaví faktúru až po riadnom dokončení a odovzdaní časti diela v rámci realizovanej etapy, vrátane odstránenia vád a nedorobkov. Záverečnú, teda tretiu faktúru za realizáciu III. etapy má právo zhotoviteľ vystaviť až po celkovom odovzdaní diela podpísaním preberacieho protokolu, ktorým bude dielo prevzaté do užívania.

1. Každá faktúra bude predložená objednávateľovi v troch výtlačkoch. Faktúra musí obsahovať v zmysle ustanovenia §74 zákona č. 222/2004 Z. z. o dani z pridanej hodnoty v znení zmien a dodatkov tieto náležitosti:
2. Označenie faktúry a jej poradové číslo;
3. Označenie Objednávateľa obchodným menom, sídlom, IČO a IČ DPH;
4. Označenie Zhotoviteľa obchodným menom, sídlom, IČO, IČ DPH;
5. Dátum dodania služby, lehota jej splatnosti, dátum vyhotovenia faktúry;
6. Označenie peňažného ústavu a čísla účtu, na ktorý má byť platené;
7. Označenie obdobia, v priebehu ktorého boli vykonané fakturované dodávky a práce;
8. Fakturovaná čiastka v EUR, hodnota DPH v % a v EUR; prípadne zľavy; výšku dane spolu v EUR;
9. Číslo Zmluvy a číslo objednávky Objednávateľa;
10. Pečiatku a podpis oprávnenej osoby;
11. Prílohou faktúry bude stavebným dozorom potvrdený súpis skutočne vykonaných prác za fakturačné obdobie.
12. Objednávateľ neposkytne Zhotoviteľovi žiadne preddavky ani zálohy.
13. Splatnosť faktúry je 30 dní od jej doručenia Objednávateľovi.
14. Faktúra sa považuje za uhradenú dňom pripísania peňažných prostriedkov na účet Zhotoviteľa.
15. Objednávateľ je oprávnený vrátiť faktúru do 10 pracovných dní odo dňa jej doručenia Objednávateľovi bez zaplatenia v prípade, že neobsahuje dohodnuté náležitosti, pričom uvedie dôvod vrátenia. V takomto prípade Zhotoviteľ vystaví novú faktúru a začne plynúť nová lehota splatnosti faktúry odo dňa doručenia opravenej faktúry Objednávateľovi.

**Čl. VI. Záručná doba a zodpovednosť za vady**

* + - 1. Zhotoviteľ poskytuje na dielo záručnú dobu 60 mesiacov odo dňa odovzdania a prevzatia diela a po odstránení poslednej vady alebo nedorobku zisteného pri preberacom konaní diela. Záručná doba na odstránenú vadu sa predlžuje o dobu od uplatnenia reklamácie do odstránenia vady.
			2. Vadou sa rozumie najmä odchýlka v kvalite, rozsahu a parametroch diela, stanovených v tejto zmluve a v projektovej dokumentácii. Nedorobkom, sa rozumie aj nedokončená práca oproti projektovej dokumentácii, vrátane jej prípadných doplnkov, ktorá je zistená pri odovzdaní a prevzatí diela.
			3. Zhotoviteľ nesie záruky za kvalitu dodávok prác a výrobkov jeho subdodávateľov.
			4. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá zhotoviteľ, ako keby predmet zmluvy plnil sám.
			5. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy vykonať zhotoviteľ. Zhotoviteľ uvedie všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
			6. Zhotoviteľ je povinný oznámiť akúkoľvek zmenu údajov o subdodávateľovi objednávateľovi.
			7. Zmena subdodávateľa je možná len na základe jeho písomného odsúhlasenia objednávateľom formou dodatku k tejto zmluve.
			8. Oznámenie vád (reklamácia) musí byť vykonané písomne, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje. :
1. zjavné vady

t.j. vady , ktoré objednávateľ zistil, resp. mohol zistiť odbornou prehliadkou pri preberaní diela, musia byť reklamované zapísaním v zápise o odovzdaní a prevzatí diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká. Pokiaľ sa zmluvné strany nedohodnú na termíne odstránenia vady platí, že vady musia byť odstránené v primeranej lehote.

 \* skryté vady

t.j. vady, ktoré objednávateľ nemohol zistiť pri prevzatí diela a vyskytnú sa v záručnej dobe, je objednávateľ povinný reklamovať u zhotoviteľa. Zhotoviteľ je povinný na reklamáciu reagovať do 3 pracovných dní po jej obdŕžaní a dohodnúť s objednávateľom a podľa okolností aj s projektantom spôsob a primeranú lehotu odstránenia vady. Pokiaľ sa zmluvné strany nedohodnú na termíne odstránenia vady platí, že vady musia byť odstránené v primeranej lehote~~.~~. Havarijné stavy je povinný zhotoviteľ odstrániť bezodkladne po ich nahlásení objednávateľom. V prípade, že zhotoviteľ neodstráni reklamovanú v dohodnutom termíne, objednávateľ si vyhradzuje právo dať odstrániť reklamovanú vadu tretej osobe a náklady vynaložené na odstránenie reklamovanej vady refakturovať zhotoviteľovi.

* + - 1. Reklamácia sa považuje za uplatnenú dňom jej doručenia zhotoviteľovi. O odstránení vady bude spísaný záznam, v ktorom sa uvedie i spôsob odstránenia vady a termín jej odstránenia.
			2. Zhotoviteľ zodpovedá len za tie vady diela, ktoré vznikli jeho činnosťou alebo činnosťou jeho subdodávateľov pri plnení záväzkov podľa tejto zmluvy.

**Čl. VII. Podmienky zhotovenia diela.**

1. Objednávateľ je povinný a zaväzuje sa odovzdať zhotoviteľovi stavenisko pre vykonávanie prác zápisnične. V zápise o odovzdaní a prevzatí staveniska budú zaznamenané konkrétne doklady, rozhodnutia a bude jednoznačne vymedzený rozsah odovzdaného staveniska, prístupy, miesta napojenia odberov, manipulačné plochy, plochy pre ZS. Ak stav staveniska – miesta zhotovenia diela nebude zodpovedať projektu stavby a dohodnutým podmienkam, zistené rozdiely budú zapísané a zhotoviteľ vykoná potrebné úpravy za úhradu. Zhotoviteľ je povinný oznámiť odberateľovi potrebu vykonania úprav a ich cenu.
2. Zhotoviteľ odo dňa prevzatia staveniska bude viesť stavebný denník. Do denníka sa budú zapisovať všetky skutočnosti rozhodujúce pre plnenie zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektu, prípadne prerušenie prác s uvedením dôvodu. Objednávateľ je povinný sledovať obsah denníka a zápisom pripájať svoje stanovisko (súhlas, námietky a pod.) a požiadavky. V priebehu pracovného času musí byť denník na stavbe trvale prístupný. Vedenie denníka sa končí odovzdaním a prevzatím prác. Jedno vyhotovenie stavebného denníka dodávateľ odovzdá objednávateľovi.
3. Okrem stavbyvedúceho zhotoviteľa môže robiť potrebné zápisy v denníku objednávateľ, stavebný dozor objednávateľa, zodpovední projektanti jednotlivých projekčných celkov, príp. štátny stavebný dohľad. Ak stavbyvedúci nesúhlasí s vykonaným záznamom objednávateľa, stavebného dozoru objednávateľa alebo projektanta, vyjadrí sa do 5 pracovných dní, inak sa predpokladá, že s obsahom záznamu súhlasí. Stavbyvedúci predloží stavebnému dozoru denný záznam najneskôr v nasledujúci pracovný deň a odovzdá mu prvý prepis. Ak stavebný dozor objednávateľa s ním nesúhlasí, zapíše to do 3 pracovných dní do denníka s uvedením dôvodov, inak platí nevyvrátiteľná domnienka, že s obsahom záznamu súhlasí.

4. Zhotoviteľ v potrebnom rozsahu zabezpečí na stavenisku prítomnosť svojho zodpovedného zástupcu – stavbyvedúceho. Stavbyvedúci bude mať právomoc riešiť problémy vzniknuté v priebehu výstavby, nie však podpisovať zmeny, či dodatky zmluvy, ktoré je oprávnený podpisovať len zástupca objednávateľa uvedený v článku I. zmluvy.

1. Právo usmerňovať stavebné práce prostredníctvom stavebného denníka má len stavebný dozor objednávateľa alebo osoba písomne na to splnomocnená štatutárnym orgánom objednávateľa.

6. Objednávateľ bude organizovať kontrolné porady stavby, obvykle v 2 týždňových intervaloch, na ktorých bude zhotoviteľ objednávateľa priebežne informovať o stave rozpracovaného diela a o ďalších skutočnostiach týkajúcich sa zhotovovaného diela. Zhotoviteľ na týchto kontrolných poradách zabezpečí účasť svojho zodpovedného zástupcu, pričom objednávateľ zodpovedá za prípravu a vyhotovenie zápisnice.

1. Záznamy v stavebnom denníku a zápisnice z kontrolných dní sú pre zmluvné strany záväzným podkladom pre riešenie zmluvných vzťahov a pre tvorbu cien za viac práce.
2. Zhotoviteľ je povinný najneskôr 5 dní vopred záznamom v stavebnom denníku vyzvať objednávateľa na preverenie prác, ktoré budú v ďalšom pracovnom postupe zakryté, alebo sa stanú neprístupnými.
3. Ak sa objednávateľ na preverenie prác v stanovenej lehote nedostaví, je povinný znášať náklady dodatočného odkrytia, ak také odkrytie požaduje.
4. Zhotoviteľ v celom rozsahu zodpovedá za bezpečnosť a ochranu zdravia a dodržiavanie všetkých bezpečnostných a protipožiarnych predpisov na stavenisku, a to tak vo vzťahu k svojim zamestnancom, subdodávateľom, ako aj tretím osobám. Zhotoviteľ je povinný vykonať všetky opatrenia, potrebné na to, aby sa predišlo vzniku akýchkoľvek škôd na majetku a zdraví.
5. Stavebný dozor objenávateľa bude vykonávať na stavbe zástupca objednávateľa, ktorý sleduje, či sa práce vykonávajú podľa projektu, podľa dohovorených podmienok, technických noriem, právnych predpisov a v súlade s rozhodnutiami verejnoprávnych orgánov. Na nedostatky zistené v priebehu prác bude upozorňovať zápisom do stavebného denníka, a to bez omeškania. Výkonom stavebného dozoru objednávateľ poveril odborne spôsobilú osobu s nasledovným rozsahom oprávnenia:

a./ odovzdať stavenisko

b./ organizovať a viesť realizačné porady (kontrolné dni a operatívne porady),

c./ vykonávať kvalitatívno-technickú kontrolu realizovaných stavebných prác,

d./ predkladať stanovisko k doplnkom a zmenám projektu,

e./ kontrolovať a potvrdzovať vecnú a cenovú správnosť i úplnosť oceňovacích podkladov,

f./ kontrolovať súpisy vykonaných prác a zisťovacie protokoly,

g./ kontrolovať práce a dodávky ďalším postupom zakryté,

h./ spolupracovať s projektantom pri výkone autorského dozoru,

i./ v spolupráci s projektantom a dodávateľom navrhovať a robiť opatrenia na odstránenie kontrolovať ich výsledky a požadovať nedostatkov a vád v projekte,

j./ kontrolovať, či dodávateľ vykonáva predpísané skúšky materiálov, konštrukcií a prác, doklady, ktoré preukazujú kvalitu uskutočnených prác a dodávok (atesty, protokoly),

k./ vykonávať opatrenia k odvráteniu alebo obmedzeniu škôd,

l./ kontrolovať postup prác podľa dohodnutých termínov plnenia,

m./ kontrolovať a potvrdzovať odstraňovanie vád, dohodnúť termíny ich odstránenia, vyjadrovať sa k zmenám termínov,

n./ v prípade nutnosti, t.j. hroziaci vznik škôd, nedodržanie bezpečnosti s ohrozením života alebo zdravia pracovníkov, alebo samotnej stavby prerušiť, alebo zastaviť práce zhotoviteľa,

o./ uplatňovať zápisom v stavebnom denníku požiadavku na zmenu diela alebo požiadavku na naviac práce.

1. Zhotoviteľ zabezpečí účasť svojich pracovníkov na preverovaní svojich dodávok a prác, ktoré vykonáva stavebný dozor a bez meškania urobí opatrenia na odstránenie vytknutých závad a odchýlok od projektu.
2. Zhotoviteľ umožní zástupcovi autorského dozoru kontrolovať vykonávanie dohodnutých prác.
3. V prípade, že v priebehu výstavby zhotoviteľ preruší výkon stavebných prác z akéhokoľvek preukázaného dôvodu na strane objednávateľa, pre prekážky na stavenisku za ktoré zodpovedá objednávateľ, alebo pre prekážky v zmysle tejto zmluvy, zhotoviteľovi sa prerušuje plynutie zmluvných lehôt a po pominutí prekážky sa predĺži lehota o dobu prerušenia prác, ak sa strany nedohodnú inak. Ak prerušenie je dôsledkom nedodržania povinností zhotoviteľa, nahradí objednávateľ zhotoviteľovi vzniknuté náklady a prípadné škody súvisiace s prerušením.
4. V prípade prerušenia alebo zastavenia prác na diele je zhotoviteľ povinný bezodkladne vykonať také opatrenia na zabezpečenie diela, aby nedošlo k jeho zničeniu, poškodeniu, odcudzeniu alebo k inej škode. Rozsah, spôsob a úhrada nákladov na vykonanie týchto opatrení bude dohodnutá zmluvnými stranami pred vykonaním prác. Návrh predloží zhotoviteľ .
5. Zhotoviteľ je povinný písomne oznámiť objednávateľovi najneskôr 14 dní vopred, kedy bude dielo pripravené na odovzdanie. Na základe tohto oznámenia sú zmluvné strany povinné dohodnúť časový pracovný program preberania.
6. Dielo sa považuje za riadne a včas vykonané okamihom, keď ho odberateľ bez vád a nedorobkov prevezme. Objednávateľ môže prevziať dielo aj s ojedinelými vadami, či nedorobkami, ktoré nebránia a nesťažujú užívanie diela a neznižujú jeho hodnotu. Súpis vád a nedorobkov s podmienkami ich odstránenia bude súčasťou zápisu o odovzdaní diela.
7. K odovzdaniu a prevzatiu diela pripraví zhotoviteľ všetky doklady osvedčujúce dodržanie kvality diela, projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác a ostatné doklady potrebné pre kolaudačné konanie a užívanie diela.
8. Ak sa objednávateľ a zhotoviteľ nedohodnú na niečom inom, spisuje sa zápisnica o prevzatí diela, alebo jeho častí, ktorá obsahuje najmä súpis zistených vád a nedorobkov, určenie opatrení a lehôt na ich odstránenie, prípadne dohody o zľave z odplaty alebo o iných právach zo zodpovednosti za vady, a ak nedošlo k dohode, stanoviská zhotoviteľa, objednávateľa a projektanta ako aj vyhlásenie objednávateľa, či dielo alebo jeho časť preberá.

 Ak objednávateľ odmieta dielo prevziať, obe strany uvedú do zápisnice svoje stanoviská a ich odôvodnenie. Zhotoviteľ je povinný najneskôr pri podpise zápisnice o odovzdaní diela odovzdať objednávateľovi všetky obvyklé a všetky odberateľom vyžiadané podklady o vykonaní diela, najmä grafické a popisné vyjadrenie skutočne vykonaného diela, a to v listinnej podobe. Aj v elektronickej podobe ich zhotoviteľ predloží v prípade, že to objednávateľ bude požadovať a vopred predloží zhotoviteľovi príslušné podklady v elektronickej podobe.

1. Zhotoviteľ sa zaväzuje preukázateľným spôsobom (kópia poistnej zmluvy) dokladovať objednávateľovi i poistenie diela (poistenie stavebných prác) a poistenie zodpovednosti zhotoviteľa za škodu vzniknutú pri vykonávaní diela (kópia poistnej zmluvy o poistení zodpovednosti dodávateľa za škody spôsobené jeho stavebnou činnosťou vzťahujúcou sa na stavby realizované dodávateľom) do 15 dní od podpisu tejto zmluvy, a to na celú dobu vykonávania diela podľa tejto zmluvy, až do jeho odovzdania a prevzatia odberateľom.

**Čl. VIII. Zmluvné pokuty**

1. Pre prípad porušenia povinnosti zhotoviteľa riadne a včas vykonať dielo, alebo jeho časť, a toto odovzdať objednávateľovi, má objednávateľ právo uplatňovať si u zhotoviteľa zmluvnú pokutu až do výšky 0,05 % z  ceny príslušnej časti diela za každý deň omeškania.
2. Za omeškanie s odstránením vád v dohodnutej (určenej) lehote má objednávateľ právo žiadať od zhotoviteľa zaplatenie zmluvnej pokuty až do výšky 500,- € za každý deň omeškania.
3. Za omeškanie s úhradou faktúr má zhotoviteľ právo uplatňovať si u objednávateľa zmluvnú pokutu až do výšky 0,05% z neuhradenej sumy za každý deň omeškania.
4. Zaplatením zmluvných pokút nie je dotknuté právo na náhradu škody v časti presahujúcej zaplatenú pokutu, ani nárok na splnenie zabezpečenej povinnosti.
5. Zmluvné strany sa dohodli, že po dobu výkonu administratívno-finančnej kontroly žiadosti o platbu a certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou takejto faktúry mať Predávajúci nárok na úhradu úrokov z omeškania.

**Čl. IX. Okolnosti vylučujúce zodpovednosť**

1. Pre účely tejto zmluvy sa na okolnosti vylučujúce zodpovednosť vzťahuje právna úprava podľa § 374 Obchodného zákonníka.

**Čl. X. Ukončenie zmluvného vzťahu**

1. Táto zmluva zaniká:
2. písomnou dohodou zmluvných strán,
3. odstúpením od zmluvy
4. riadnym ukončením diela
5. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka a §19 zákona o verejnom obstarávaní č. 343/2015 Z.z v platnom znení.
6. Zmluvné strany sú oprávnené odstúpiť od tejto zmluvy na základe dôvodov uvedených v článku X. bod 4, 5 tejto Zmluvy. Odstúpenie Zmluvnej strany nadobúda účinnosť jeho doručením druhej Zmluvnej strane, ktorá svoju povinnosť porušila.
7. Právo odstúpenia pri podstatnom porušení tejto zmluvy môže zmluvná strana uplatniť do 30 dní od času, kedy sa o porušení dozvedela.
8. Zmluvné strany za podstatné porušenie tejto zmluvy považujú:
9. ak zhotoviteľ bude preukázateľne vykonávať stavebné práce vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a projektovou dokumentáciou a ak napriek upozorneniu objednávateľa vadné plnenie v primeranej lehote neodstránil
10. ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela nebude dodržaný
11. ak zhotoviteľ bude v omeškaní s ukončením a odovzdaním diela viac ako 30 dní
12. ak objednávateľ bude meškať s úhradou faktúr dlhšie ako 30 dní
13. Objednávateľ je oprávnený odstúpiť od tejto zmluvy aj v prípade, ak zhotoviteľ poruší ďalšie povinnosti, ktoré mu vyplývajú z ustanovení tejto zmluvy alebo z ustanovení príslušných právnych predpisov. Objednávateľ je v tomto prípade oprávnený odstúpiť od zmluvy už po druhom porušení ktorejkoľvek povinnosti zo strany zhotoviteľa, pričom objednávateľ po prvom porušení povinnosti písomne upozorní zhotoviteľa na porušenie zmluvných podmienok alebo ustanovení právnych predpisov s upozornením, že pri ďalšom porušení ktorejkoľvek povinnosti odstúpi od tejto zmluvy. Objednávateľ v upozornení uvedie primeranú lehotu na nápravu, ak sa vyžaduje.

**Čl. XI. Ostatné ustanovenia**

1. Objednávateľ a zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.
2. Zhotoviteľ bude objednávateľa priebežne informovať o stave rozpracovaného diela na kontrolných poradách stavby 1x za dva týždne.
3. Zhotoviteľ zabezpečí na stavbe nepretržitú prítomnosť svojho zodpovedného pracovníka, ktorý bude mať právomoc riešiť problémy vzniknuté v priebehu výstavby.
4. Zhotoviteľ je povinný strpieť výkon kontroly / auditu súvisiaceho so stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.
5. Oprávnené osoby na výkon kontroly /auditu sú oprávnené vstupovať do objektov, zariadení, prevádzok a iných priestorov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, stavebné denníky, vzorky výrobkov a materiálov, alebo iné ďalšie doklady súvisiace s touto zmluvou.
6. Oprávnené osoby na výkon kontroly / auditu sú:

Príslušný poskytovateľ pomoci a nim poverené osoby,

Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

Orgán auditu, jeho spolupracujúce orgány a nimi poverené osoby,

Splnomocnený zástupcovia Európskej Komisie a Európskeho dvora audítorov,

Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

**Čl. XII. Záverečné ustanovenia**

1. Zmluvné strany dohodli, ako podmienku platnosti tejto zmluvy ako aj jej prípadných dodatkov, písomnú formu a dohodu o celom obsahu.
2. Zmeny alebo doplnky tejto zmluvy je možné robiť len písomnými dohodami zúčastnených strán vo forme dodatkov k tejto zmluve.
3. Pri zmene zmluvy – uzatváraní dodatkov k zmluve, sa bude postupovať v zmysle § 18 zákona č. 343/2015 Z. z. v platnom znení.
4. Súčasťou zmluvy je elektronická verzia podrobného rozpočtu (vo formáte MS Excel). Zhotoviteľ zároveň akceptuje záväzok predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy.
5. Vzťahy medzi zmluvnými stranami sa riadia zákonmi Slovenskej republiky. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že sa spor nevyrieši dohodou, hociktorá zo zmluvných strán je oprávnená predložiť spor na riešenie príslušnému súdu.
6. Táto zmluva je vyhotovená v 3 exemplároch, 2x pre objednávateľa a 1x pre zhotoviteľa.
7. Táto zmluva nadobúda platnosť a účinnosť dňom jej podpisu oboma zmluvnými stranami
8. Účastníci tejto zmluvy vyhlasujú, že zmluva nebola uzavretá v tiesni za nápadne nevýhodných podmienok a ani v omyle a že sú plne spôsobilí k právnym úkonom. Text tejto zmluvy je určitým a zrozumiteľným vyjadrením ich slobodnej a vážnej vôle. Účastníci tejto zmluvy vyhlasujú, že si ju pred podpisom riadne prečítali, tejto v celom rozsahu porozumeli a na znak súhlasu s jej obsahom pripájajú vlastnoručné podpisy.
9. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
10. Prílohou tejto zmluvy je:
* Príloha č. 1 - Ocenený výkaz výmer (aj na CD) - (predloží uchádzač) elektronická verzia vo formáte MS Excel (predloží uchádzač pred podpisom zmluvy)
* Príloha č. 2 - Zoznam subdodávateľov (predloží uchádzač najneskôr pred podpisom zmluvy)
* Príloha č. 3 - Časový harmonogram postupu prác (predloží iba úspešný uchádzač pred podpisom zmluvy v intenciách článku V. Platobné podmienky, bod 2.).

Na dôkaz čoho bola táto zmluva podpísaná nasledovne:

V ............, dňa ....................... V ............, dňa .......................

............................................ ............................................

 Za objednávateľa: Za zhotoviteľa

**Príloha č. 2 Zmluvy o dielo**

**Zoznam subdodávateľov**

|  |  |  |  |
| --- | --- | --- | --- |
| *Pol.* | *Názov firmy a sídlo subdodávateľa, IČO* | *Predmet dodávok, prác alebo služieb* | *Podiel subdodávky k hodnote Diela vyjadrený sumou* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

V prípade potreby je možné doplniť strany tejto prílohy.

V ............, dňa ....................... V ............, dňa .......................

............................................ ............................................

 Za objednávateľa: Za zhotoviteľa